**פול בנג'מין "בן" מנדלסון** (באנגלית: **Paul Benjamin "Ben" Mendelsohn**; נולד ב-3 באפריל 1969) הוא שחקן אוסטרלי ממוצא יהודי, זוכה פרס אמי לשחקן משנה בסדרת דרמה על כיכובו בתור דני רייברן בסדרה "קשר דם".

ביוגרפיה
--------

מנדלסון נולד במלבורן, ויקטוריה שבאוסטרליה, למשפחה נוצרית בעיקרה, אם כי סבו מצד אביו היה יהודי. לו שני אחים, טום ודייוויד, והוא התגורר עמם ועם אימו המנוחה באירופה ובארצות הברית, ולאחר מכן שב לאוסטרליה בעת לימודיו בתיכון.

קריירה
------

לאחר מספר תפקידים בסדרות טלוויזיה בהן The Henderson Kids, שבה שיחק לצד קיילי מינוג הוא הגיע לתודעת הציבור בעקבות הופעתו בסרט The Year My Voice Broke בשנת 1987. על משחקו זכה בפרס האקדמיה לטלוויזיה וקולנוע האוסטרלי. תפקידיו המשמעותי הבאים היו בסרטים האוסטרלים The Big Steal בשנת 1990 ו-Big Steal בשנת 1992. בשנת 1994 שיחק בתפקיד ראשי בסרט Metal Skin ובשנת 1996 שיחק בסרט Cosi ובתפקיד ראשי בסרט Idiot Box.

בשנת 1997 שיחקה במותחן האוסטרלי "*True Love and Chaos".*

בשנת 2000 השתתף בסרט האוסטרלי "*Sample People*" לצד קיילי מינוג וג'ואל אדגרטון, אודות סוף שבוע אחד של שנים עשר צעירים בסידני, אוסטרליה. בשנת 2001 שיחק בסרט האמריקאי Vertical Limit בתפקיד משנה וכעבור שנה בסרט Mullet האוסטרלי.

בשנת 2007 שיחק בתפקיד ראשי בעונה השלישית של סדרת הדרמה "הדרך לאהוב". בשנת 2008 שיחק בסרט "אוסטרליה" שביים באז לורמן. בשנת 2009 שיחק בסרט האסונות האמריקאי "הנבואה" ובעשרה פרקים של הסדרה האוסטרלית Tangle. כמו כן שיחק בשנת 2009 בסרט הדרמה האוסטרלי "קייט היפה" שביימה רייצ'ל וורד, ושיחק לצידם של רייצ'ל גריפית'ס ובראיין בראון.

בשנת 2010 שיחק מנדלסון בסרט דרמת הפשע האוסטרלי "ממלכת החיות", כפושע הנמלט מרשויות החוק. על משחקו בסרט זכה בפרס IF האוסטרלי לשחקן הטוב ביותר, ובפרס מכון הקולנוע האוסטרלי (AFI) לשחקן הטוב ביותר בתפקיד ראשי. באותה שנה שיחק בתפקיד קטן בסרט האימה העל טבעי "*Needle".*

בשנת 2012 שיחק בתפקידי משנה בסרטים "עלייתו של האביר האפל" ו"המקום בתוך היער", כמו כן שיחק בסרט "הורג אותם ברכות". בשנה זה הופיע גם בוידאו קליפ של להקת האינדי פופ הבריטית "פלורנס אנד דה מאשין". בשנת 2013 שיחק מנדלסון בסרט Starred Up בתפקיד משנה, עליו זכה בפרס הקולנוע הבריטי העצמאי לשחקן המשנה הטוב ביותר, ושיחק בסרט הדרמה "אמהות מושלמות" המבוסס על ספרה של דוריס לסינג משנת 2007.

בשנת 2015 החל לשחק בסדרת הטלוויזיה האמריקאית "קשר דם", סדרה מקורית של נטפליקס, בתפקיד הראשי של דני רייברן. על משחקו בסדרה זכה לשבחים מן המבקרים. על משחקו זה זכה בפרס אמי לבידור בפריים טיים והיה מועמד לפרס גלובוס הזהב. העונה השלישית של הסדרה עלתה בשנת 2017. היא קיבלה ביקורות רעות ומנדלסון הופיע בשניים מפרקי הסדרה בעונה זו.

בשנת 2016 השתתף מנדלסון בסרטוני וידאו שהוצגו במסגרת סיבוב הופעות של הזמרת האוסטרלית סיה. בשנה זו שיחק בסרט רוג אחת: סיפור מלחמת הכוכבים בתפקיד המנהל אורסון קרניק, מפקד צבאי באימפריה הגלקטית והאחראי על כוכב המוות.

בשנת 2018 שיחק בסרטו של סטיבן ספילברג "שחקן מספר אחת" בתפקיד נולאן סורנטו הנבל המרכזי בסרט. באותה שנה שיחק בתפקיד הראשי בסרט האמריקני The Land of Steady Habbits, לפי ספרו של טד טומפסון ובבימויה של ניקול הולופסנטר.

ב-2019 גילם את טאלוס, מנהיג גזע הסקרול, והנבל הראשי בסרט "קפטן מארוול". כן ביצע בשנה זו הופעת קמע בסרט "ספיידרמן: רחוק מהבית". עוד שיחק, בסרט הנעורים האוסטרלי "שיני חלב" מאת הבמאית שאנון מרפי.

בשנת 2020 שיחק בתפקיד הראשי של בלש במשטרה במיני סדרה "זר". 

בשנת 2021 לוהק לתפקיד של ג'ייקוב האלברוק בסרטו של ניל ברגר "בתו של מלך הביצה" המבוסס על ספרה של קארן דיון באותו השם.

בשנת 2023 גילם את למארק בסרט מותחן הפשע "מבוקש מספר אחת". בהמשך השנה, שב לתפקידו כטאלוס במיני-סדרה "פלישה סודית" המבוססת על אירועי "פלישה סודית" מאת מארוול קומיקס עבור שירות הזרמת המדיה של אולפני וולט דיסני, "דיסני+". 

בשנת 2024 כיכב בסדרת הדרמה הביוגרפית "הלוק החדש" (אנ') מבית אפל TV פלוס; בסדרה אשר מבוססת על חייו של מעצב האופנה כריסטיאן דיור, הוא גילם את הדמות של דיור.

חיים פרטיים
-----------

בשנים 2012–2016 היה נשוי לעיתונאית הבריטית-אמריקאית-יהודייה, אמה פורסט (אנ'), ולהם בת משותפת אחת. לו בת נוספת מזוגיות קודמת.

קישורים חיצוניים
----------------

ויקישיתוף מדיה וקבצים בנושא **בן מנדלסון** בוויקישיתוף
* בן מנדלסון, ברשת החברתית אינסטגרם
* בן מנדלסון, במסד הנתונים הקולנועיים IMDb (באנגלית)
* בן מנדלסון, באתר "אידיבי", מאגר הידע העברי לקולנוע ישראלי ועולמי
* בן מנדלסון, באתר AllMovie (באנגלית)
* בן מנדלסון, באתר Box Office Mojo (באנגלית)
* בן מנדלסון, באתר MusicBrainz (באנגלית)
* בן מנדלסון, באתר Discogs (באנגלית)

הערות שוליים
------------

1. ↑  "Who Do You Think You Are?". *SBS*.
2. ↑
3. ↑  Film institute award winners, באתר Trove
4. ↑  מאט פאולר,Bloodline: Season 1 Review, באתר ign‏, 25 במרץ 2015
5. ↑  קווין מקפרלנד,Kyle Chandler Isn't Bloodline's Star. This Unknown Actor Is, באתר wired‏, 24 במרץ 2015
6. ↑  Bloodline’ Review: Final Season Struggles to Find Meaning in a Confounding, Non-Committal Finale — Spoilers, באתר indiewire‏, 26 במאי 2017
7. ↑  ג'יין סטיבנסון, Crowd eats up pop star Sia's minimalistic show, באתר טורונטו סאן, 23 באוקטובר 2019
8. ↑  אמה פורסט, ‘I wrote a part for my husband. By the time filming was over, so was our marriage, באתר Irish Times‏, 10 ביולי 2019
9. ↑  גארי מאדוקס,The year the drought broke, באתר The Sydney Morning Herald, ‏6 באוקטובר 2012

| פרס אמי לשחקן משנה מצטיין בסדרת דרמה |
| --- |
| 

|  |
| --- |
| ‏•‏‏ דניס ויבר (1959) ‏•‏‏ רודי מקדואל (1961) ‏•‏‏ אלברט פאולסן (1964) ‏•‏‏ ג'יימס דולי (1966) ‏•‏‏ אלי וולך (1967) ‏•‏‏ מילבורן סטון (1968) ‏•‏‏ ג'יימס ברולין (1970) ‏•‏‏ דייוויד ברנס (1971) ‏•‏‏ ג'ק וורדן (1972) ‏•‏‏ סקוט ג'קובי (1973) ‏•‏‏ מייקל מוריארטי (1974) ‏•‏‏ וויל גייר (1975) ‏•‏‏ אנתוני זרבה (1976) ‏•‏‏ גארי פרנק (1977) ‏•‏‏ רוברט ווהן (1978) ‏•‏‏ סטיוארט מרגולין (1979) ‏•‏‏ סטיוארט מרגולין (1980) ‏•‏‏ מיכאל קונרד (1981) ‏•‏‏ מיכאל קונרד (1982) ‏•‏‏ ג'יימס קוקו (1983) ‏•‏‏ ברוס וייץ (1984) ‏•‏‏ אדוארד ג'יימס אולמוס (1985) ‏•‏‏ ג'ון קארלן (1986) ‏•‏‏ ג'ון הילרמן (1987) ‏•‏‏ לארי דרייק (1988) ‏•‏‏ לארי דרייק (1989) ‏•‏‏ ג'ימי סמיטס (1990) ‏•‏‏ טימותי באספילד (1991) ‏•‏‏ ריצ'רד דייסארט (1992) ‏•‏‏ צ'אד לאו (1993) ‏•‏‏ פיבוש פינקל (1994) ‏•‏‏ ריי ולסטון (1995) ‏•‏‏ ריי ולסטון (1996) ‏•‏‏ הקטור אליזונדו (1997) ‏•‏‏ גורדון קלאפ (1998) ‏•‏‏ מייקל בדלוקו (1999) ‏•‏‏ ריצ'רד שיף (2000) ‏•‏‏ בראדלי ויטפורד (2001) ‏•‏‏ ג'ון ספנסר (2002) ‏•‏‏ ג'ו פנטוליאנו (2003) ‏•‏‏ מייקל אימפריולי (2004) ‏•‏‏ ויליאם שאטנר (2005) ‏•‏‏ אלן אלדה (2006) ‏•‏‏ טרי אוקווין (2007) ‏•‏‏ זליקו איבנק (2008) ‏•‏‏ מייקל אמרסון (2009) ‏•‏‏ אהרון פול (2010) ‏•‏‏ פיטר דינקלג' (2011) ‏•‏‏ אהרון פול (2012) ‏•‏‏ בובי קנאבלי (2013) ‏•‏‏ אהרון פול (2014) ‏•‏‏ פיטר דינקלג' (2015) ‏•‏‏ בן מנדלסון (2016) ‏•‏‏ ג'ון לית'גו (2017) ‏•‏‏ פיטר דינקלג' (2018) ‏•‏‏ פיטר דינקלג' (2019) ‏•‏‏ בילי קרודופ (2020) ‏•‏‏ טוביאס מנזיס (2021) ‏•‏‏ מת'יו מקפדיין (2022) ‏•‏‏ מת'יו מקפדיין (2023) |

 |

|  |  |  |
| --- | --- | --- |
| **הקודם**:**2009: אנתוני לפאליה (מה קרה בבאליבו?)** | **פרסי מכון הקולנוע האוסטרלי – השחקן הראשי הטוב ביותר**  **2010: בן מנדלסון (ממלכת החיות)**  | **הבא**:**2011: דניאל הנשל (סנוטאון)** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438708105171
* BnF: cb15038452r (data)
* DAAO: ben-mendelsohn
* GND: 1060350173
* ISNI: 0000 0003 7450 401X
* LCCN: no2004082206
* MusicBrainz: a57fd423-54cb-4dc1-a72e-403b168a14ff
* NKC: xx0217045
* NTA: 33702457X
* SUDOC: 182192857
* VIAF: 78495269
* WorldCat: lccn-no2004082206

 |